इस तरह की बातचीत सोमवार को बीएसए कार्यालय में शिक्षिकाओं व लिपिक वर्ग के बीच होती दिखी। शिक्षिकाओं में खासी ऊहापोह सी दिखी। कौन सा स्कूल मिलेगा तथा कैसा होगा। इस पर उनकी अलग से चर्चा होती रही। खास बात यह रही कि हर कोई बछरावां में नियुक्त होने के लिए दांवपेच लगाता रहा। वहीं स्कूलों की सूची को सार्वजनिक नहीं किया गया। बस निर्देश दे दिए गए कि काउंसिलिंग होगी। अंतरजनपदीय स्थानांतरण के बाद जिले में 281 नए शिक्षक-शिक्षिकाओं का स्कूलों में समायोजन होना है। इस संबंध में बीएसए पीएन सिंह ने कहा कि काउंसिलिंग मंगलवार से डायट में होगी। इसकी तैयारी पूरी कर ली गई है। जिले में 281 शिक्षक-शिक्षिकाओं का अंतरजनपदीय स्थानांतरण के तहत समायोजन होना है।